
Es-selamu alejkum! Nedavno smo supruga i ja bili u Bosni i otišli smo kod čovjeka koji liječi rukjom i saznali da je moja supruga opsihrena sihrom nemogućnosti začeća i razvoda braka, a ***[sihr](https://pitajucene.com/search/sihr/questions/ "Pretraži pitanja o sihru")*** je pojela ili popila. Ovaj čovjek, Allah ga nagradio, rekao je da postoji mogućnost da i mene napada spolja, što sam i osjetio, npr. ružni snovi u kojima sanjam taj duhovni svijet i loše stvari, pa zatim imam osjećaj kao da me nešto posmatra i kad ležim, osjetim kao da hladan provjetarac po meni puše, ali kad počnem da učim sure i Ajetul-kursijju, to prođe.


Već neko vrijeme više ne postoji taj osjećaj zato bih volio znati je li moguće da je taj sihr otklonjen ili je oslabio jer je star oko godinu ili godinu i po, tako nam je rekao ovaj brat. Taj čovjek, Allah ga nagradio, naučio nam je na vodu med i maslinovo ulje… Pošto smo tu terapiju završili i nismo u mogućnosti dalje raditi jer smo u inostranstvu, a ovdje ne poznajem nikoga ko se bavi ispravnim liječenjem, stoga me zanima da li je moguće da je taj sihir uništen ili je potrebno i dalje raditi terapiju i kako bismo mogli znati da je sihr otklonjen, koji su simptomi da je sihr otklonjen?


* 
* 
* 
* 
* 
* 
* 

 
Kako se liječi sihr neplodnosti i razvoda braka?

Alejkumus-selam! Allah zna najbolje, ali mislim da je djelovanje sihra nakon učenja rukje, propisane terapije i vašeg ibadeta uveliko oslabilo. Allah zna, možda je ***[sihr](https://pitajucene.com/search/sihr/questions/ "Pretraži pitanja o sihru")*** i uništen jer se radi o svježe napravljenom sihru, znači nije davno napravljen, a i poznato je da sihri koji su svježi, prije budu uništeni i otklonjeni, uz Allahovu pomoć. Ali, vi trebate opet, kad se vratite u Bosnu, otići kod tog brata i da vam opet prouči rukju i po potrebi da vam da ponovi terapiju (med, ulje i voda) ako ne zbog liječenja, onda može i zbog zaštite i čišćenja tijela i psihe uz ibadet Uzvišenom Allahu.


 


Odgovorio: Ebu Bilal – svršenik Medinskog fakulteta


Preuzeto sa stranice <http://www.n-um.com>


